
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1343 


18 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών, για τη 
μελέτη και κατάρτηση σχεδίου Σύμβασης, για ανά¬ 
θεση του έργου της Παραγωγής, διαχείρισης, λει¬ 
τουργίας και προβολής του Στιγμιαίου Κρατικού 

Λαχείου. 1 

Προθεσμία υποβολής αιτήσεων για έκδοση αδειών 
επισκευής χωρίς Στεγαστική Συνδρομή και αποχα¬ 
ρακτηρισμού κτισμάτων πληγέντων από το σεισμό 
της 7.9.99 στους Ν. Αττικής, Βοιωτίας και Εύβοιας. 2 
Χορήγηση δωρεάν κρατικής αρωγής για την επισκευή 
κτιρίων, που υπέστησαν βλάβες από το σεισμό της 
14ης Αυγούστου 2003 σε περιοχές των Νομαρχια¬ 
κών Αυτοδιοικήσεων Λευκάδας, Αιτωλ/νίας και 
Πρέβεζας, μόνο στις περιπτώσεις που έχουν προ- 
κληθεί ελαφρές ζημιές στους τοίχους πλήρωσης, 
οι οποίες επισκευάζονται και ο φέρων οργανισμός 

τους δεν παρουσιάζει βλάβες. 3 

Συμπληρωματικό τιμολόγιο εργασιών επισκευής ζη¬ 
μιών σε σεισμόπληκτα κτίρια, για τον υπολογισμό 
της δαπάνης και των αντιστοίχων παροχών για την 
αντικατάσταση ζημιών στους σεισμοπαθείς της 
14ης Αυγούστου 2003 στην ευρύτερη περιοχή της 


Νήσου Λευκάδας. 4 

Ανάθεση έργου στην εταιρεία "ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.". 5 

Ανάθεση έργων στην εταιρεία "ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.". 6 

Καθορισμός αριθμού προσωπικού με ανάθεση έργου 
από την Εθνική Πινακοθήκη και Μουσείο Αλεξάν¬ 
δρου Σούτζου. 7 


Τροποποίηση της 31859/7.8.2003 Υ.Α. (ΦΕΚ 1153/Β/ 
12.8.2003) που αφορά στη Συγκρότηση της Επι¬ 
τροπής Επιλογής για πλήρωση διακοσίων πενήντα 
δύο (252) θέσεων προσωπικού με σύμβαση εργα¬ 
σίας Ιδιωτικού Δικαίου Αορίστου Χρόνου με επιλο¬ 


γή στη Γενική Γραμματεία Αθλητισμού. 8 

Αναπλήρωση του Προέδρου του Α' Πε.Σ.Υ.Π. Κεντρι¬ 
κής Μακεδονίας από τον Αντιπρόεδρο του Διοικη¬ 
τικού Συμβουλίου. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 3665/26.6.2003 απόφαση 
του Γενικού Γραμματέα Περιφέρειας Δυτικής Μα¬ 
κεδονίας. 10 


ΑΠΟΦΑΣΕΙ Σ 

Αριθ. 1081189/1052/Α0006 (1) 

Σύσταση, συγκρότηση και ορισμός μελών Επιτροπής στο 
Υπουργείο Οικονομίας και Οικονομικών, για τη μελέτη 
και κατάρτηση σχεδίου Σύμβασης, για ανάθεση του 
έργου της Παραγωγής, διαχείρισης, λειτουργίας και 
προβολής του Στιγμιαίου Κρατικού Λαχείου. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128του Π.Δ. 284/88 (ΦΕΚ 128 Α'), 
όπως τροποποιήθηκε και ισχύει. 

β) Του Π .Δ. 81/2002 (ΦΕΚ57Α) 

γ) Του άρθρου 19του Ν. 1599/86 (ΦΕΚ75Α'), όπωςτρο- 
ποποιήθηκε και κωδικοποιήθηκε με τις διατάξεις του Ν. 
2690/99-(ΦΕΚ 45Α'). 

δ) Του άρθρου 34 του Ν. 1914/90 (ΦΕΚ 178Α'), σε συν¬ 
δυασμό με τις διατάξεις του άρθρου 13 του Ν. 2346/95 
(ΦΕΚ220Α'). 

ε) Του άρθρου 19του Ν. 2470/97 (ΦΕΚ40Α'). 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αποζημίωση των μελών 
της επιτροπής αυτής, η οποία θα βαρύνει τις πιστώσεις 
του τακτικού προϋπολογισμού εξόδων του Υπουργείου 
Οικονομίας και Οικονομικών, και θα καθορισθεί με άλλη 
απόφασή μας. 

3. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ 1703Β'), με την οποία μετα¬ 
βιβάσθηκε η εξουσία, στο Γενικό Γραμματέα στους Γεν. 
Δ/ντές κ.λπ., να υπογράφουν "Με Εντολή Υπουργού", 
αποφασίζουμε: 

Α. Συνιστούμε Επιτροπή στο Υπουργείο Οικονομίας και 
Οικονομικών, για τη μελέτη και κατάρτηση σχεδίου Σύμ¬ 
βασης, για ανάθεση του έργου της παραγωγικής διαχεί- 

ρισης, λειτουργίας και προβολής του Στιγμιαίου Κρατι¬ 
κού Λαχείου. 

Β. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1. Γεώργιο Κανελλόπουλο, Γεν. Γραμματέα του Υπουρ¬ 
γείου Οικονομίας και Οικονομικών, ως Πρόεδρο. 

2. Κων/νο Καποτά, Νομικό Σύμβουλο, που υπηρετεί στο 
Γραφείο Νομικού Συμβούλου του Υπουργείου Οικονο¬ 
μίας και Οικονομικών, ως μέλος, με αναπληρωτή τον Πε¬ 
ρικλή Αγγέλου, Πάρεδρο του Νομικού Συμβουλίου του 
Κράτους, που υπηρετεί επίσης στο Γ ραφείο Νομικού Συμ¬ 
βούλου του Υπουργείου. 

3. Φοίβο Ιατρέλης, Πάρεδρο του Νομικού Συμβουλίου 
του Κράτους, που υπηρετεί στο Γ.Λ.Κ. ως μέλος. 

4. Νικόλαο Λέκκα, Διευθυντή, που υπηρετεί ως Προϊ¬ 
στάμενος της Δ/νσης Κρατικών Λαχείων ως μέλος με ανα- 
πληρώτρια την Μαρουσώ Αθηναίου, ΠΕ/Α' Εφοριακών, 
που υπηρετεί ως Προϊσταμένη του Τμήματος Εποπτείας 
και Εσωτ. Ελέγχου της Δ/νσης Κρατικών Λαχείων. 

Γ. Χρέη Γ ραμματέα της Επιτροπής θα εκτελεί το μέλος 
της, που θα ορίσει ο Πρόεδρος αυτής. 

Δ. Έργο της παραπάνω Επιτροπής είναι η μελέτη και η 
κατάρτηση σχεδίου Σύμβασης για ανάθεση του έργου 
της παραγωγής, διαχείρισης λειτουργίας και προβολής 
του Στιγμιαίου Κρατικού Λαχείου. 

Ε. Η Επιτροπή θα συνεδριάζει εντός και εκτός των ωρών 
του κανονικού ωραρίου λειτουργίας των Δημοσίων Υπη¬ 
ρεσιών, στο κεντρικό κατάστημα του Υπουργείου Οικονο¬ 
μίας και Οικονομικών και η διάρκεια λειτουργίας αυτής 
ορίζεται μέχρι 22.9.2003, οπότε και θα υποβάλει το σχέ¬ 
διο της Σύμβασης. 

Ζ. Η αποζημίωση των μελών και του Γ ραμματέα της Επι¬ 
τροπής, θα καθορισθεί με άλλη απόφαση του Υπουργού 
Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2003 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΚΑΝ ΕΛΛΟ Π ΟΥΔΟΣ 

-♦- 

Αριθ. ΟΙΚ./6819/Α321 (2) 

Προθεσμία υποβολής αιτήσεων για έκδοση αδειών επι¬ 
σκευής χωρίς Στεγαστική Συνδρομή και αποχαρακτη¬ 
ρισμού κτισμάτων πληγέντων από το σεισμό της 7.9.99 
στους Ν. Αττικής, Βοιωτίας και Εύβοιας. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας "περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος κ.λπ. και ρυθμίσεως ετέρων τινών συ¬ 
ναφών θεμάτων" που κυρώθηκε με το Ν. 867/79 (ΦΕΚ Α' 
24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, "περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων". 


3. Τις οικ/3751/ΤΠ 31/10.9.99, οικ/3992/ΤΠ 31/17.9.99, 
οικ/4194/ΤΠ31/24.9.99, οικ/6181/ΤΠ 31/4.11.99, οικ/ 
6786/ΤΠ 31/16.11.99, οικ/1514/ΤΠ 31/15.2.2000 και 1462/ 
ΤΠ 32/7.6.2001 κοινές αποφάσεις του Υπουργού Εθνικής 
Οικονομίας και των Υφυπουργών Οικονομικών και Περι¬ 
βάλλοντος, Χωροταξίας και Δημοσίων Έργων με θέμα 
την αποκατάσταση των ζημιών από το σεισμό της 7ης 
Σεπτεμβρίου 1999 σε περιοχές των Νομών Αττικής, Βοιω¬ 
τίας και Εύβοιας. 

4. Τις οικ/5140/ΤΠ32/15.10.99, 5932/ΤΠ32/6.12.99, 
οικ/2183/ΤΠ32/28.2.2000, οικ/10844/ΤΠ 32/8.11.2000, 
ΟΙΚ/155/Α32/9.1.2002, οικ/152/Α32/9.1.2002, οικ/153/ 
Α3259.1.2002, οικ/1926/Α345/6.3.2002 και οικ/3335/Α345/ 
22.4.2002 κοινές υπουργικές αποφάσεις του Υπουργού 
Εθν. Οικονομίας και των Υφυπουργών Οικονομικών και 
ΠΕ.ΧΩ.Δ.Ε. που αφορούν στις πιστωτικές διευκολύνσεις 
για την αποκατάσταση των ζημιών σε κατοικίες και κτιρια- 
κές εγκαταστάσεις, που προκλήθηκαν από το σεισμό της 
7ης Σεπτεμβρίου 1999 σε περιοχές των Ν. Αττικής, Βοιω¬ 
τίας και Εύβοιας. 

5. Την απόφαση οικ./5172/ΑΖ 5β/18.10.99 του Υφυ¬ 
πουργού ΠΕ.ΧΩ.Δ.Ε. για τον καθορισμό ελάχιστων υπο¬ 
χρεωτικών απαιτήσεων για τη σύνταξη των μελετών απο¬ 
κατάστασης των κτιρίων που έχουν υποστεί βλάβες από 
το σεισμό της 7ης Σεπτεμβρίου 1999 και την έκδοση των 
σχετικών οικοδομικών αδειών επισκευής / ενίσχυσης. 

6. Τις οικ/6940/19.11.99, οικ/710/ΤΠ32/24.1.2000, οικ/ 
2433/ΤΠ35/6.3.2000 και οικ/3587/ΤΠ31.2/3.4.2000 απο- 
φάσειςτου Υφυπουργού ΠΕ.ΧΩ.Δ.Ε. για τη διαδικασία έκ¬ 
δοσης οικοδομικών αδειών επισκευής κτιρίων που έχουν 
υποστεί ζημιές από το σεισμό της 7ης Σεπτεμβρίου 1999 
σε περιοχές του Ν. Αττικής. 

7. Το Π.Δ. 69/1988 "Οργανισμός Γενικής Γραμματείας 
Δημοσίων Έργων". 

8. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
"περί εξαιρέσεως διοικητικών πράξεων και εγγράφων 
από τον κανόνα των τριών υπογραφών". 

9. Τις διατάξεις του άρθρου 27του Ν. 2081/92 (ΦΕΚ 154 
Α') και με το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

10. Την κοινή απόφαση Υ6/31.10.2001 (ΦΕΚ 1484/Β7 
31.10.2001) του Πρωθυπουργού και του Υπουργού 
ΠΕ.ΧΩ.Δ.Ε. "Ανάθεση Αρμοδιοτήτων Υπουργού ΠΕΧΩΔΕ 
στους Υφυπουργούς ΠΕ.ΧΩ.Δ.Ε.", αποφασίζουμε: 

1. Ορίζουμε καταληκτική ημερομηνία την 31η Δεκεμ¬ 
βρίου 2004, για την υποβολή αίτησης χορήγησης: 

α) Άδειας επισκευής χωρίς στεγαστική συνδρομή για 
κτίρια που επλήγησαν από το σεισμό της 7ης Σεπτεμβρί¬ 
ου 1999. Η αίτηση θα πρέπει να συνοδεύεται από πλήρη 
φάκελο δικαιολογητικών. 

β) Βεβαίωσης αποχαρακτηρισμού κτιρίου χωρίς άδεια 
επισκευής, που παρουσιάζει βλάβες λόγω του σεισμού της 
7ης Σεπτεμβρίου 1999, οι οποίες δεν επηρεάζουν την γενι¬ 
κή ευστάθεια του κτιρίου (βλάβες τοπικού χαρακτήρα). 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 

Αριθ. οικ. 6839/Β8α (3) 

Χορήγηση δωρεάν κρατικής αρωγής για την επισκευή κτι¬ 
ρίων, που υπέστησαν βλάβες από το σεισμό της 14ης 
Αυγούστου 2003 σε περιοχές των Νομαρχιακών Αυτο¬ 
διοικήσεων Λευκάδας, Αιτωλ/νίας και Πρέβεζας, μόνο 
στις περιπτώσεις που έχουν προκληθεί ελαφρές ζη¬ 
μιές στους τοίχους πλήρωσης, οι οποίες επισκευάζο¬ 
νται και ο φέρων οργανισμός τους δεν παρουσιάζει 
βλάβες. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετι¬ 
κού Περιεχομένου "Περί αποκαταστάσεως ζημιών εκ 
των σεισμών 1978 εις περιοχήν Βορ. Ελλάδος και ρυθ¬ 
μίσεις συναφών θεμάτων", κ.λπ. που κυρώθηκε με το Ν. 
867/79 (ΦΕΚ Α' 24) και ειδικότερα το άρθρο 3 παρ. 13 
αυτού. 

2. Το Ν. 1190/81 (ΦΕΚ 203/Α/30.7.81) "περί κυρώσεως 
της από 26.3.81 Πράξεως Νομοθετικού Περιεχομένου 
του Προέδρου της Δημοκρατίας περί αποκαταστάσεως 
ζημιών εκ σεισμών 1981". 

3. Την κοινή απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. "Περί εξαιρέσεως διοικητικών πράξεων ή 
εγγράφων από τον κανόνα των τριών υπογραφών". 

4. Την οικ/1356/4/24.6.91 (ΦΕΚ 430 Β') απόφαση περί 
καθορισμού αμοιβών μηχανικών για εκπόνηση μελετών 
και επίβλεψη αποκατάστασης κτιρίων που υπέστησαν 
βλάβες από τον σεισμό. 

5. Την Υ6/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και του Υπουργού ΠΕΧΩ- 
ΔΕ περί "Ανάθεσης αρμοδιοτήτων Υπουργού ΠΕΧΩΔΕ 
στους Υφυπουργούς ΠΕΧΩΔΕ Ιωάννη Τσακλίδη και Ρο¬ 
δούλα Ζήση". 

6. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των ανωτέρω Νο¬ 
μαρχιακών Αυτοδιοικήσεων Λευκάδας, Αιτ/νίας και Πρέ¬ 
βεζας που επλήγησαν από το σεισμό της 14ης Αυγούστου 
2003. 

7. Την οικ.6214/Α32/19.8.2003 (ΦΕΚ 1221/Β/27.8.2003) 
κοινή απόφαση του Υπουργού Οικονομίας και Οικονομι¬ 
κών και των Υφυπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών και 
ΠΕ.ΧΩ.Δ.Ε. με θέμα την οριοθέτηση περιοχών και τις πι¬ 
στωτικές διευκολύνσεις για την αποκατάσταση των ζη¬ 
μιών από το σεισμό της 14ης Αυγούστου 2003 των Νο¬ 
μαρχιακών Αυτοδιοικήσεων Λευκάδας, Αιτ/νίας και Πρέ¬ 
βεζας. 

8. Την οικ.6259/Β9β/21.8.2003 απόφαση Υφυπουργού 
ΠΕΧΩΔΕ με την οποία εγκρίθηκε το τιμολόγιο για εργα¬ 
σίες επισκευής βλαβών σε σεισμόπληκτα κτίρια, για τον 
υπολογισμό της δαπάνης και των αντιστοίχων παροχών 
για την αποκατάσταση των ζημιών από το σεισμό της 14ης 
Αυγούστου 2003 σε περιοχές των Νομαρχιακών Αυτοδι¬ 
οικήσεων Λευκάδας, Αιτ/νίας και Πρέβεζας. 

9. Την οικ. 6258/Β17γ/21.8.2003 απόφαση Υφυπουργού 
ΠΕΧΩΔΕ "Σύνταξη μελετών επισκευής κτιρίων, που υπέ¬ 
στησαν μόνον ελαφρές βλάβες στους τοίχους πλήρω¬ 
σης, σε περιοχές των Νομαρχιακών Αυτοδιοικήσεων Λευ¬ 
κάδας, Αιτ/νίας και Πρέβεζας από το σεισμό της 14ης Αυ¬ 
γούστου 2003". 


Και επειδή 

Α. Με τα μέχρι σήμερα υπάρχοντα στοιχεία οι βλάβες 
που προκλήθηκαν από τον ανωτέρω σεισμό σε στοιχεία 
των οικοδομών και δεν αφορούν τον φέροντα οργανισμό 
του κτιρίου είναι μικρής έκτασης και δαπάνης. 

Β. Η αρωγή της πολιτείας κρίνεται αμέσου προτεραιό¬ 
τητας για τους εκάστοτε σεισμόπληκτους, αποφασίζου¬ 
με: 

1. Την άμεση χορήγηση Δωρεάν Κρατικής Αρωγής για 
την αποκατάσταση των βλαβών που προκάλεσε ο σει¬ 
σμός της 14ης Αυγούστου 2003 σε ιδιοκτήτες κτιρίων πε¬ 
ριοχών των Νομαρχιακών Αυτοδιοικήσεων Λευκάδας, 
Αιτ/νίας και Πρέβεζας, τα οποία δεν υπέστησαν βλάβες 
στον φέροντα οργανισμό τους, παρά μόνο ελαφρές βλά¬ 
βες σε τοίχους πλήρωσης οι οποίες επισκευάζονται και η 
δαπάνη επισκευής τους ανέρχεται μέχρι του ποσού των 
5.800 ευρώ για κάθε χωριστή ιδιοκτησία. 

2. Για την καταβολή της ανωτέρω Δωρεάν Κρατικής 
Αρωγής απαιτείται η υποβολή αίτησης εκ μέρους των εν¬ 
διαφερομένων που θα κατατίθεται, στον Τομέα Αποκατά¬ 
στασης Σεισμοπλήκτων (ΤΑΣ) Λευκάδος, στην οποία θα 
αναγράφονται οι βλάβες που χρήζουν επισκευής και θα 
συνοδεύεται από τίτλους ιδιοκτησίας, υπεύθυνη δήλωση 
για το αληθές αυτών, φωτογραφίες, κτίσματος - βλαβών 
και εφ’ όσον υπάρχει, κάτοψη του πληγέντος κτίσματος. 

3. Σε περίπτωση κατά την οποία η δαπάνη αποκατάστα¬ 
σης των βλαβών υπερβαίνειτο ποσό των 5.800 ευρώ και ο 
δικαιούχος ιδιοκτήτης επιθυμεί την λήψη μόνο της Δωρε¬ 
άν Κρατικής Αρωγής που αντιστοιχεί στο ως άνω ποσό, 
υποχρεούται να υποβάλλει Υπ. Δήλωση στην οποία να 
αναφέρει ότι παραιτείται της παροχής της επιπλέον Δω¬ 
ρεάν Κρατικής Αρωγής και του δανείου, οπότε ισχύουντα 
αναγραφόμενα στις παρ. 1,2 της παρούσας. 

4. Διευκρινίζεται ότι για κτίρια με διηρημένη ιδιοκτησία 
(πολυκατοικίες), εφόσον υπάρχουν ζημιές μόνο σε μη φέ- 
ροντες κοινόκτητους τοίχους πλήρωσης, απαιτείται επι¬ 
πλέον (εις διπλούν): 

Α. Πρωτότυπο πρακτικό Γενικής Συνέλευσης για ορι¬ 
σμό Ειδικού Διαχειριστή, υπογεγραμμένο από τους ιδιο¬ 
κτήτες που συμμετείχαν στη Γ.Σ. 

Β. Υπεύθυνη Δήλωση του Ν. 1599/86 του Ειδικού Δια¬ 
χειριστή επικυρωμένη με το παρακάτω κείμενο: 

Βάσει του από .πρακτικού της Γενικής 

Συνέλευσης των συνιδιοκτητών για την πολυκατοικία επί 
της οδού . αρ. Δή¬ 
μου.αποδέχομαι τον ορισμό μου σαν 

Εδικού Διαχειριστή με τις υποχρεώσεις και τις αρμοδιό¬ 
τητες που αναφέρονται στο Ν. 867/79. 

Γ. Υπεύθυνη Δήλωση του Ν. 1599/86 των ιδιοκτητών 
που συμμετείχαν στη Γ.Σ., επικυρωμένη, με το παρακάτω 
κείμενο: 

Ορίζω ειδικό διαχειριστή σύμφωνα με το πρακτικό της 
από.Γ ενικής Συνέλευσης των συνιδιο¬ 

κτητών για την πολυκατοικία επί της οδού 

.αρ.Δήμου. 

του κ.του. 

ο οποίος θα ενεργεί κάθε πράξη και υπογράφει κάθε δι- 
καιοπραξία για την σύναψη δανειστικής σύμβασης, εγ¬ 
γραφή υποθήκης και διαχείρισης του δανείου και την 
εκτέλεση των εργασιών για την αποκατάσταση των ζη¬ 
μιών από το σεισμό της ιδιοκτησίας μου καθώς και των μη 
φερόντων κοινόκτητων τοίχων της πολυκατοικίας σύμ¬ 
φωνα με το Ν. 867/79. 

Δ. Πίνακα ποσοστών συνιδιοκτησίας οικοδομής υπογε¬ 
γραμμένο από τον ειδικό διαχειριστή. 

Ε. Η παρούσα ισχύει για Άδειες Επισκευής που έχουν 
ήδη εκδοθεί, εφ’ όσον αποδεδειγμένα δεν έχει χορηγηθεί 
Δ.Κ.Δ. για το πληγέν κτίσμα. 

Κατά τα λοιπά ισχύουν οι προηγούμενες προαναφερ- 
θείσες αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. οικ. /6786/Β9β (4) 

Συμπληρωματικό τιμολόγιο εργασιών επισκευής ζημιών 
σε σεισμόπληκτα κτίρια, για τον υπολογισμό της δα¬ 
πάνης και των αντιστοίχων παροχών για την αντικατά¬ 
σταση ζημιών στους σεισμοπαθείς της 14ης Αυγού- 
στου 2003 στην ευρύτερη περιοχή της Νήσου Λευκά¬ 
δας. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 (ΦΕΚΑ24) "Περίκυρώσε- 
ως, τροποποιήσεως και συμπληρώσεως της από 28.7.78 
Πράξεως Νομοθετικού Περιεχομένου (ΦΕΚ 117) περί 
αποκαταστάσεως ζημιών εκ σεισμών 1978 εις περιοχήν 
Βορ. Ελλάδος". 

2. ΤιςδιατάξειςτουΝ. 1190/81 (ΦΕΚ203/Α/30.7.81) "Πε¬ 
ρί κυρώσεωςτης από 26.3.81 Πράξεως Νομοθετικού Πε¬ 
ριεχομένου περί αποκαταστάσεως ζημιών εκ σεισμών 
1981". 

3. Την ΥΑΣ οικ/6214/Α32/19.8.2003 κοινή απόφαση των 
Υπουργών Οικονομίας, και Οικονομικών και των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.Δ.Ε. με θέμα: 'Όριοθέ- 
τηση περιοχών και πιστωτικές διευκολύνσεις για την απο¬ 
κατάσταση των ζημιών από το σεισμό της 14ης 
Αυγούστου 2003 στην ευρύτερη περιοχή της Νήσου Λευ¬ 
κάδας". 

4. Το Π.Δ. 69/1988 "περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε." 

5. Την απόφασή μας οικ/3828/ΤΣΕΠ 31.1/8.11.95, για 
την "Αναδιάρθρωση Υπηρεσιών της Υ.Α.Σ.". 

6. Τη Δ16α/04/773/29.11.90 κοινή απόφαση Υπουργού 
Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε., "περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών". 

7. Το τεύχος "Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό" 
("Κ.Π.Ο.Ε.Κ.Β.Σ."), που εκδόθηκε απότοτ. Υπουργείο Δη¬ 
μοσίων Έργων, στη Θεσσαλονίκη, στις 5.8.78. 

8. Το "Αναλυτικόν Τιμολόγιον Οικοδομικών Εργασιών" 
("Α.Τ.Ο.Ε.") που εγκρίθηκε με την απόφαση Ε7/1253/155/ 
16.1.76 του Υπουργού τ. Δημ. Έργων, όπως τροποποιή¬ 
θηκε και ισχύει σήμερα. 

9. Την οικ/6259/Β9β/21.8.2003 απόφαση Υφυπουργού 
ΠΕ.ΧΩ.Δ.Ε με θέμα: "Τιμολόγιο εργασιών επισκευής ζη¬ 
μιών σε σεισμόπληκτα κτίρια, για τον υπολογισμό της δα¬ 
πάνης και των αντιστοίχων παροχών για την αντικατάστα¬ 


ση ζημιών στους σεισμοπαθείς της 14ης Αυγούστου 2003 
στην ευρύτερη περιοχή της Νήσου Λευκάδας". 

10. Την κοινή απόφαση Υ6/31.10.2001 (ΦΕΚ/1484/Β/ 
31.10.2001) του Πρωθυπουργού και του Υπουργού 
ΠΕ.ΧΩ.Δ.Ε "Ανάθεση αρμοδιοτήτων Υπουργού ΠΕ.ΧΩ.Δ.Ε. 
στους Υφυπουργούς ΠΕ.ΧΩ.Δ.Ε. Ιωάννη Τσακλίδη και Ρο¬ 
δούλα Ζήση". 

11. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους από τον σεισμό της 
14ης Αυγούστου 2003 στην ευρύτερη περιοχή της Νήσου 
Λευκάδας, αποφασίζουμε: 

Εγκρίνουμε τιμολόγιο για εργασίες επισκευής ζημιών 
σε σεισμόπληκτα κτίρια από το σεισμό της 14ης Αυγού¬ 
στου 2003 στην ευρύτερη περιοχή της Νήσου Λευκάδας. 

ΤΙΜΟΛΟΓΙΟ ΓΙΑ ΕΡΓΑΣΙΕΣ ΕΠΙΣΚΕΥΗΣ 
ΒΛΑΒΩΝ ΑΠΟ ΣΕΙΣΜΟ 

ΓΕΝΙΚΟΙ ΟΡΟΙ 

Τ ο τιμολόγιο εφαρμόζεται υποχρεωτικά για τη σύνταξη 
των σχετικών προϋπολογισμών στις μελέτες επισκευής 
οικοδομών που επλήγησαν από σεισμό και με βάση αυτό 
γίνεται ο έλεγχος από την αρμόδια Υπηρεσία. 

Δεν έχει εφαρμογή στη σύνταξη προϋπολογισμών Δη¬ 
μοσίων Έργων ούτε στη σύνταξη νέων τιμών, σύμφωνα 
με το Ν. 1418/84 και τα εκτελεστικά του Π .Δ. 

Όλες οι τιμές μονάδας του τιμολογίου αναφέρονται σε 
πλήρως περαιωμένες εργασίες και περιλαμβάνουν τις 
δαπάνες: 

α) Για εργασία, μαζί με τις εισφορές σε ασφαλιστικά 
κ.λπ. ταμεία (Ι.Κ.Α., επικουρικά κ.λπ.). 

β) Για προμήθεια και μεταφορά, στον τόπο του έργου, 
όλων των υλικών (και αυτών που δεν ενσωματώνονται). 

γ) Γ ια προεργασίες (αποξηλώσεις, καθαιρέσεις, καθα¬ 
ρισμοί κ.λπ.), βοηθητικές εργασίες (αντιστηρίξεις, υπο¬ 
στυλώσεις, ικριώματα, ξυλότυποι ή σιδηρότυποι κ.λπ.), 
πρόσθετες ή επακόλουθες εργασίες (αποκατάσταση κα¬ 
τασκευών, που θίγονται για να εκτελεστούν οι κύριες ερ¬ 
γασίες, όπως επιχρίσματα, χρωματισμοί, επικαλύψεις, 
προσαρμογές με στοιχεία που δεν κατεδαφίστηκαν 
κ.λπ.), εργασίες για να προστατευθούν οικοδομικά ή άλ¬ 
λα στοιχεία, από φθορές ή ζημιές που είναι πιθανό να προ- 
κληθούν από τις εργασίες που εκτελούνται (κάλυψη 
κ.λπ.), ή, στην περίπτωση που δεν αποφευχθούν οι ζημιές 
για να αποκατασταθούν αυτές εκτός από τις εργασίες 
που αναφέρεται ρητά ότι κοστολογούνται με άλλα άρθρα 
του παρόντος τιμολογίου. 

δ) Για απομείωση και φθορά των υλικών και εργαλείων 
ή μηχανημάτων, καθώς και τις ημεραργίες τους, από βλά¬ 
βη ή για συντήρησή τους. 

ε) Τα γενικά έξοδα και το εργολαβικό όφελος και γενικά 
κάθε εργασία, που είναι απαραίτητη για την έντεχνη και 
ασφαλή ολοκλήρωση της εργασίας σύμφωνα με τους κα¬ 
νόνες της τέχνης και της επιστήμης και τις τοπικές και άλ¬ 
λες ειδικές συνθήκες, έστω και αν δεν αναφέρονται στην 
περιγραφή. 

Στις Τιμές Μονάδας, περιλαμβάνεται ανηγμένη και η 
δαπάνη για την αμοιβή της μελέτης και επίβλεψης. 

Οι εργασίες που τιμολογούνται με το τιμολόγιο αυτό, 
εκτελούνται, όπως αναλυτικά περιγράφεται στο τεύχος 
"Κατευθυντήριες Προδιαγραφές και Οδηγίες για Επι¬ 
σκευή Κτιρίων με Βλάβες από Σεισμό" του Υπουργείου 
Δημοσίων Έργων (το οποίο συνοπτικά αναφέρεται σαν 

"Κ. Π. Ο. Ε. Κ. Β.Σ.", με δόκιμα υλικά και σύμφωνα με τις ειδι¬ 
κές προδιαγραφές που αναφέρονται στα κεφάλαια 2 και 
3 του τεύχους αυτού και εφαρμόζονται μόνο για να καθο¬ 
ριστεί το ύψος του δανείου. 

στ) Οι ζημιές, που προτείνονται για επισκευή και εγκρί- 
νονται, θα πρέπει απαραιτήτως να προέρχονται από σει¬ 
σμό και όχι από εγκατάλειψη ή παλαιότητα, ακόμη και 
στην περίπτωση παραδοσιακών ή διατηρητέων κτιρίων. 

Επίσης οι επισκευές θα γίνονται σύμφωνα με τα ισχύο- 
ντα αρχιτεκτονικά πρότυπα όπως καθορίζονται από την 
Ε.Π.Α.Ε όπου απαιτείται. 

Σε περιοχές που είναι δυσχερής η μεταφοράτων υλικών 
(απροσπέλαστες ή δυσπρόσιτες περιοχές) και οι οποίες 
θα ορίζονται με υπουργική απόφαση, καθορίζουμε αύξη¬ 
ση στις τιμές μονάδας σε ποσοστό μέχρι 20%. 

Κατά την ανακατασκευή στοιχείων και εφόσον γίνει αλ¬ 
λαγή στη χρησιμοποίηση των υλικών, θα τιμολογείται η 
ανακατασκευή με τα νέα υλικά μόνο εάν το κόστος τους 
είναι μικρότερο από το κόστος των παλαιών. 

ΤΙΜΕΣ ΕΦΑΡΜΟΓΗΣ 
ΣΤΕΓΕΣ 

Άρθρο 1: 

Για την ανακατασκευή ή τοπική συμπλήρωση ενός τε¬ 
τραγωνικού μέτρου επικάλυψης στέγης από κεραμίδια, 
που έπαθε βλάβες από τον σεισμό. Η τιμή ισχύει μόνο 
όταν οι βλάβες περιορίζονται στην επικεράμωση και όχι 
στον φέροντα οργανισμό της στέγης, ανεξάρτητα από το 
είδος της στέγης (μονοκλινής ή πολυκλινής κ.λπ.), τα υλι¬ 
κά από τα οποία είναι κατασκευασμένη και τα κεραμίδια 
που χρησιμοποιούνται στην επικάλυψη (βυζαντινά, ρω¬ 
μαϊκά κ.λπ.). Η τιμή αναφέρεται σε πλήρως περαιωμένη 
εργασία (αποξήλωση, απομάκρυνση παλιάς επικεράμω- 
σης, προμήθεια και μεταφορά νέων υλικών κ.λπ.). Η μέ¬ 
τρηση γίνεται σε οριζόντια προβολή επικαλυμμένης επι¬ 
φάνειας. 

ΔΕΚΑ ΠΕΝΤΕ ΕΥΡΩ (15 ευρώ) 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ.3117 (5) 

Ανάθεση έργου στην εταιρεία "ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.". 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τον Ν. 2408/1996, Άρθρο 5, παράγραφο 7 εδάφιο, β' 
(ΦΕΚ104Α). 

2) Τον Ν. 2479/1997, Άρθρο 3, παράγραφο 15, εδάφιο α' 
(ΦΕΚ67Α). 

3) Τον Ν. 2521/1997, Άρθρο 21 παράγραφο 5, εδάφιο δ' 
(ΦΕΚ174Α). 

4) Τον Ν. 2664/98, Άρθρο 31 (ΦΕΚ 275Α73.12.98), απο¬ 
φασίζουμε: 

Αναθέτουμε στην εταιρεία "ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε." το παρακάτω έργο: 


Μέτρα ασφάλειας σετμήματου ισογείου χώρου του κτι¬ 
ρίου του Υποθηκοφυλακείου Αθηνών για την στέγαση της 
"Αρχής διασφάλισης του απορρήτου των επικοινωνιών". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ.3118 (6) 

Ανάθεση έργων στην εταιρεία "ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.". 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο β' 
(ΦΕΚ 104 Α74.6.96). 

2) Το Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α76.5.97). 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α'/1.6.97). 

4) Το Ν. 2664/98, Άρθρο 31 (ΦΕΚ275Α73.12.98). 

5) Το Ν. 2915/01, Άρθρο 36, παρ. 1 (ΦΕΚ 109 
Α729.6.2001). 

6) ΤοΝ. 2943/01, Άρθρο 13 (ΦΕΚ203Α712.9.2001), απο¬ 
φασίζουμε: 

Αναθέτουμε στην εταιρεία "ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε." το έργο: 

Η μελέτη, η δημοπράτηση της κατασκευής, η επίβλεψη 
και η παραλαβή, η προμήθεια και η κατασκευή του γρα- 
φειακού εξοπλισμού, η μεταφορά των αρχείων από το 
υφιστάμενα κτίριο του Ειρηνοδικείου στο νέο, οι δαπάνες 
της αρχικής λειτουργίας, και η σήμανση του έργου, "Νέο 
Ειρηνοδικείο Αθηνών". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. ΥΠΠΟ/ΔΙΘΙΚ/Δ.ΠΈ.Φ./40918 (7) 

Καθορισμός αριθμού προσωπικού με ανάθεση έργου από 
την Εθνική Πινακοθήκη και Μουσείο Αλεξάνδρου Σού- 
τζου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του αρ. 681 και επ. του Αστικού Κώδικα 
και του αρ. 6 του Ν. 2527/97 "Τροποποίηση και συμπλή¬ 
ρωση διατάξεων του Ν. 2190/94 και άλλες διατάξεις". 

2. Την 55/98 ΠΥΣ "Αναστολή διορισμών και προσλήψε¬ 
ων στο Δημόσιο Τομέα" (ΦΕΚ 252/Α/12.11.98). 

3. Την ΔΙΠΠ/ΦΈΓΚΡ. 11/287/8713/17.7.2003 απόφαση 
της Επιτροπής του άρθρου 2 παρ. 1 της 55/1998 ΠΥΣ (άρ¬ 
θρο 1 παρ. 51 Ν. 2412/1996) "Έγκριση ανάθεσης έργου 
σε ένα (1) άτομο, για χρονικό διάστημα έως ένα (1) έτος 
στην Εθνική Πινακοθήκη και Μουσείο Αλεξάνδρου Σού- 
τζου (Υπουργείο Πολιτισμού)". 

4. Την415/2002 γνωμοδότηση (βεβαίωση - άρθρ. 6 παρ. 
2 του Ν. 2527/97) του Νομικού Συμβουλίου του Κράτους 
στο ΥΠΠΟ στην οποία βεβαιώνεται ότι η απασχόληση 
ενός (1) Ζωγράφου στην Εθνική Πινακοθήκη και Μουσείο 
Αλεξάνδρου Σούτζου, σε εργασία που θα αφορά την ανά¬ 
λυση και μελέτη έργων τέχνης της Επτανησιακής Σχολής, 
για χρονική διάρκεια μέχρι ένα (1) έτος, μπορεί να αποτε- 
λέσει αντικείμενο συμβάσεως μισθώσεως έργου, χωρίς 
να υποκρύπτεται εξαρτημένη εργασία. 

5. Το άρθρο 27 του Ν. 2081/92 και το γεγονός ότι από 
την απόφαση αυτή προκαλείται δαπάνη ύψους 12.032 Ευ¬ 
ρώ περίπου που θα βαρύνει τον προϋπολογισμό της Εθνι¬ 
κής Πινακοθήκης και Μουσείου Αλεξάνδρου Σούτζου, ο 
οποίος επιχορηγείται από τον τακτικό προϋπολογισμό 
χωρίς δυνατότητα πρόσθετης επιχορήγησης. 

6. Την ΔΙΔΚ/Φ1/2/13773/15.7.2003 (ΦΕΚ985/Β/16.7.2003) 
κοινή απόφαση του Πρωθυπουργού και του Υπουργού 
ΕΣ.Δ.Δ.Α. περί "ανάθεση αρμοδιοτήτων στον Υφυπουργό 
ΕΣ.Δ.Δ.Α. Νικ. Μπίστη", όπως τροποποιήθηκε με την 
ΔΙΔΚ/Φ 1/2/14145/21.7.03 (ΦΕΚ 1000/Β/21.7.2003) όμοια 
απόφαση. 

7. Το 410/11.3.2002 έγγραφο της Εθνικής Πινακοθήκης 
και Μουσείου Αλεξάνδρου Σούτζου και τη συνημμένη σ’ 
αυτό σχετική αιτιολογική έκθεση, αποφασίζουμε: 

1. Καθορίζουμε τον αριθμό των προσώπων στα οποία 
μπορεί να ανατεθεί έργο με μίσθωση, για χρονικό διά¬ 
στημα έως ένα (1) έτος, από την Εθνική Πινακοθήκη και 
Μουσείο Αλεξάνδρου Σούτζου (ΕΠΜΑΣ), για την κάλυψη 
υπηρεσιακών αναγκών του ανωτέρω Ν.Π.Δ.Δ., σε έναν 
(1) Ειδικό Καλλιτέχνη (Ζωγράφο). 

2. Το έργο του ανωτέρω θα αφορά την ανάλυση και 
μελέτη των έργων τέχνης των καλλιτεχνών Π. Δοξαρά, 
Ν. Δοξαρά, Ν. Κουτούζη και Ν. Καντούνη που ανήκουν 
στην Επτανησιακή Σχολή και συγκεκριμένα: α) την φυ¬ 
σική δομή των έργων (υλικά, τεχνική κ.λπ.) και β) την ιδι¬ 
αίτερη τεχνοτροπία και αισθητική άποψη της συγκεκρι¬ 
μένης σχολής, η οποία για πρώτη φορά στη ιστορία της 
ελληνικής ζωγραφικής υιοθετεί την τεχνική της ελαιο¬ 
γραφίας, αντί εκείνη της παραδοσιακής, της αυγοτέ¬ 
μπερας. 

3. Ο εν λόγω ζωγράφος πρέπει να κατέχει πτυχίο ή 
δίπλωμα Ανωτάτης Σχολής Καλών Τεχνών ελληνικού ή 
ξένου Πανεπιστημίου αναγνωρισμένου στην Ελλάδα, 
Μεταπτυχιακό τίτλο σπουδών και να γνωρίζει άρτια δύο 
εκ των γλωσσών αγγλικής ή γαλλικής ή γερμανικής ή 
ιταλικής. 

4. Η συνολική αμοιβή του ανωτέρω θα ανέλθει στο πο- 
σόντων 12.032 Ευρώ περίπου, η οποία δύναται να κα¬ 
ταβάλλεται και τμηματικά, ανάλογα με το εκτελεσθέν 
έργο, σύμφωνα με τις διατάξεις του άρθρου 694 του 
Α.Κ. 

5. Το ανωτέρω έργο - το οποίο θα εκτελείται στα Εργα¬ 
στήρια Συντήρησης Έργων Τέχνης της Ε.Π.Μ.Α.Σ. -λόγω 
της εξειδίκευσης που απαιτεί, δεν ανάγεται στον κύκλο 
καθηκόντων των υπαλλήλων αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΠΟΛΙΤΙΣΜΟΥ 

ΝΙΚΟΛΑΟΣ Μ ΠΙΣΤΗΣ ΕΥΑΓΓΕΛΟΣ ΒΕΝΙΖΕΛΟΣ 


Αριθ. 46786 (8) 

Τροποποίηση της 31859/7.8.2003 Υ.Α. (ΦΕΚ 1153/Β/ 
12.8.2003) που αφορά στη Συγκρότηση της Επιτρο¬ 
πής Επιλογής για πλήρωση διακοσίων πενήντα δύο 
(252) θέσεων προσωπικού με σύμβαση εργασίας Ιδιω¬ 
τικού Δικαίου Αορίστου Χρόνου με επιλογή στη Γενική 
Γ ραμματεία Αθλητισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α) του Α.Ν. 397/68 "περί επανασυστάσεως της ΓΓΑ". 

Β) του Π.Δ. 77/85 "περί Οργανισμού της ΓΓΑ". 

Γ) του Ν. 1558/85 "Κυβέρνηση και Κυβερνητικά Όρ¬ 
γανα". 

Δ) του Ν. 2947/9.10.2001 (ΦΕΚ Α' 228) "Θέματα Ολυ¬ 
μπιακής Φιλοξενίας, Έργων Ολυμπιακής Υποδομής και 
άλλες διατάξεις" (άρθρο 17, παράγραφος 4). 

Ε) του Ν. 2190/1994, όπως αυτός τροποποιήθηκε και 
ισχύει ιδίως με τις διατάξεις του Ν. 3051/20.9.2002 (ΦΕΚ 
Α' 220). 

ΣΤ) την 23785/28.8.2002 (ΦΕΚ Β' 1126) κοινή απόφαση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Πολιτισμού 
"περί σύστασης θέσεων προσωπικού Αορίστου Χρόνου 
Ιδιωτικού Δικαίου στη Γενική Γραμματεία Αθλητισμού" 
σύμφωνα με την παράγραφο 4 του άρθρου 17 του Ν. 
2947/2001. 

Ζ) την ΔΙΠΠ/ΦΈΓΚΡ. 11/9/16594/15.1.2003 απόφαση 
της Επιτροπής του άρθρου 2, παράγραφος 1 της 55/1998 
ΠΥΣ όπως ισχύει (ΦΕΚ 252 ΑΊ 2.11.98) "έγκριση πρόσλη¬ 
ψης διακοσίων πενήντα δύο (252) ατόμων με σχέση ερ¬ 
γασίας Ιδιωτικού Δικαίου Αορίστου Χρόνου" στη Γενική 
Γραμματεία Αθλητισμού (Υπουργείο Πολιτισμού). 

Η) την 25140/4.9.2002 κοινή απόφαση του Πρωθυ¬ 
πουργού και του Υπουργού Πολιτισμού "Ανάθεση αρμο¬ 
διοτήτων στον Υφυπουργό Πολιτισμού Γεώργιο Λιάνη" 
(ΦΕΚ Β' 57). 

2. Την 2080/18.8.2003 αίτηση παραίτησης του Πανα¬ 
γιώτη I. Σπανού. 

3. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την 31859/7.8.2003 Υ.Α. (ΦΕΚ 1153/Β/ 
12.8.2003) που αφορά στη Συγκρότηση της Επιτροπής 
Επιλογής για πλήρωση διακοσίων πενήντα δύο (252) θέ¬ 
σεων προσωπικού με σύμβαση εργασίας Ιδιωτικού Δικαί¬ 
ου Αορίστου Χρόνου με επιλογή στη Γενική Γ ραμματεία 
Αθλητισμού ως εξής: 

1. ΓΕΩΡΓΙΟ ΤΣΙΤΡΟΥΛΗ, ως Πρόεδρο 

2. ΑΙΚΑΤΕΡΙΝΗ ΧΑΤΖΑΚΟΥ, ως Αντιπρόεδρο με ανα- 
πληρώτριατην Γ ιαννούλα Κωνσταντοπούλου 

3. ΠΑΝΑΓΙΩΤΗ ΠΕΡΑΚΗ, ως Μέλος με αναπληρώτρια 
την Ειρήνη Πενταράκη 

4. ΜΑΡΓΕΤΙΝΑ ΣΤΕΦΑΝΑΤΟΥ, ως Μέλος με αναπληρώ- 
τριατη Βασιλική Μιμηγιάννη 

5. ΒΑΡΒΑΡΑ ΠΑΝΟΥΣΗ, ως Μέλος με αναπληρώτρια 
την Λουίζα Βαρβέρη 

Γραμματείς της ανωτέρω Επιτροπής ορίζονται οι: Σπυ- 
ριδούλα Κακλαμάνη και Φωτεινή Πουλάκη. 

Ως Γραμματειακή Υποστήριξη της ανωτέρω Επιτροπής 
για τον έλεγχο των υποβληθέντων αιτήσεων, την ταξινό¬ 
μηση των δικαιολογητικών ανά κατηγορία και κλάδο, προ- 

κειμένου να διευκολυνθεί η Επιτροπή στο έργο της, ορί¬ 
ζονται οι: 

Τίντου Κωνσταντίνα 
Ψυχούλη Αγγελική 
Αντζουλάτου Αγγελική 
Πολύχρονη Βασιλική 
Αμυριώτη Στέλλα 
Μολυβά Σαββίνα 

Η θητεία της Επιτροπής ορίζεται τρίμηνη από 1.9.2003. 
Η μηνιαία αποζημίωση των μελών και των αναπληρωτών 
τους ορίζεται στο ποσό των 800,00 ευρώ για τον καθένα. 

Η μηνιαία αποζημίωση των Γραμματέων καθώς και της 
Γραμματειακής Υποστήριξης της ανωτέρω Επιτροπής 
ορίζεται στο ποσό των 600,00 ευρώ για τον καθένα. 

Όσα από τα ανωτέρω αμειβόμενα Μέλη της Επιτροπής 
καλύπτουν το 100% των αποδοχών τους σύμφωνα με την 
13904/7.6.2001 εγκύκλιο του Γενικού Γραμματέα Αθλητι¬ 
σμού, δεν θα τους καταβληθεί η επί πλέον αποζημίωση. 

Οι δαπάνες λειτουργίας της Επιτροπής θα καλυφθούν 
σύμφωνα με την 28055/31.5.2001 (ΦΕΚ 709/Β/6.6.2001) 
Κ.Υ.Α των Υπουργού Πολιτισμού και Υφυπουργού Οικο¬ 
νομικών "Διάθεση του ποσού και λειτουργία του Ειδικού 
Λογαριασμού 234372/1". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2003 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. 5897 (9) 

Αναπλήρωση του Προέδρου του Α' Πε.Σ.Υ.Π. Κεντρικής 
Μακεδονίας από τον Αντιπρόεδρο του Διοικητικού 
Συμβουλίου. 

ΤΟ Δ.Σ. ΤΟΥ Α' ΠΕ.Σ.Υ.Π. ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

α) Το άρθρο 2, παρ. 3 και 5 του Ν. 2889/2001, σχετικά με 
τις αρμοδιότητες και την αναπλήρωση του Προέδρου των 
Πε.Σ.Υ.Π., καθώς και τις γενικές ή ειδικές διατάξεις που 
προβλέπουν αρμοδιότητες του Προέδρου των Πε.Σ.Υ.Π., 
β) Την 10η/5.12.2001 (ΦΕΚ Β'/156/13.2.2002) απόφασή 
μας, με την οποία μεταβιβάσθηκαν αρμοδιότητες από το 
Δ.Σ. στον Πρόεδρο του Α' Πε.Σ.Υ.Π. Κεντρικής Μακεδονίας, 
γ) Τις υπηρεσιακές ανάγκες που προέκυψαν λόγω κωλύ¬ 
ματος του Προέδρου στην άσκηση των καθηκόντων του, 
δ) Την 14η/15.9.2003 (θέμα Ιο) απόφαση του Διοικητι¬ 
κού Συμβουλίου του Α' Πε.Σ.Υ.Π. Κεντρικής Μακεδονίας 
περί αναπλήρωσης και ανάθεσης καθηκόντων στον Αντι¬ 
πρόεδρο του Δ.Σ., 

ε) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

α) Την αναπλήρωση του Προέδρου του Α' Πε.Σ.Υ.Π. Κε¬ 
ντρικής Μακεδονίας Ν. Παπακυριαζή από τον Αντιπρόε¬ 


δρο του Διοικητικού Συμβουλίου Χρίστο Λαμπρόπουλο 
σε όλα τα καθήκοντα που προβλέπονται από τις ανωτέρω 
σχετικές ή άλλες γενικές ή ειδικές διατάξεις. 

β) Την ανάθεση στον Αντιπρόεδρο του Δ.Σ. των παρα¬ 
κάτω αρμοδιοτήτων: 

1. Εισηγήσεις προς το Διοικητικό Συμβούλιο. 

2. Υπογραφή επιταγών που αφορούν εισπράξεις και 
πληρωμές της Κεντρικής Υπηρεσίας. 

3. Υπογραφή χρηματικών ενταλμάτων πληρωμής και 
γραμματίων είσπραξης. 

4. Υπογραφή καταστάσεων μισθοδοσίας, αποζημίωσης 
για συνεδριάσεις των συλλογικών οργάνων και των υπαλ¬ 
λήλων που μετακινούνται εκτός έδρας για υπηρεσιακούς 
λόγους. 

5. Αποφάσεις μισθολογικής ένταξης, εξέλιξης και χο¬ 
ρήγησης επιδομάτων. 

6. Υπογραφή συμβάσεων με προμηθευτές κατόπιν δια¬ 
γωνισμού ή με απευθείας ανάθεση, ύστερα από σχετική 
έγκριση του Δ.Σ. 

7. Εντολή εκτός έδρας μετακίνησης των Διοικητών των 
αποκεντρωμένων μονάδων υγείας. 

8. Όλες οι αρμοδιότητες του Δ.Σ. που είχαν εκχωρηθεί 
στον Πρόεδρο με τις 10η/5.12.2001 (ΦΕΚ156/Β72002) και 
11 η/23.7.2003 αποφάσεις μας. 

γ) Η αναπλήρωση ισχύει για όσο χρονικό διάστημα κω¬ 
λύεται ο Πρόεδρος στην άσκηση των καθηκόντων και όχι 
πέραν του τριμήνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Σεπτεμβρίου 2003 

Ο Πρόεδρος κ.α.α. 

Ο Αντιπρόεδρος 
ΧΡΙΣΤΟΣ ΛΑΜΠΡΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 3665/26.6.2003 (ΦΕΚ 1016/τ.Β'/24.7.2003) από¬ 
φαση του Γ ενικού Γ ραμματέα Περιφέρειας Δυτικής Μα¬ 
κεδονίας περί σύστασης Νομικού Προσώπου Δημοσίου 
Δικαίου στον Δήμο ΑΓΙΑΣ ΤΡΙΑΔΟΣ Ν. ΚΑΣΤΟΡΙΑΣ με την 
επωνυμία "Κέντρο Ανοικτής Προστασίας Ηλικιωμένων" 
(ΚΑΠΗ), διορθώνεταιτολανθασμένο: «1. Συστήνουμε Νο¬ 
μικό Πρόσωπο με την επωνυμία "Κέντρο Ανοικτής Προ¬ 
στασίας Ηλικιωμένων (ΚΑΠΗ) του Δήμου ΑΓΙΑΣ ΤΡΙΑΔΟΣ" 
με έδρα τον Δήμο ΑΓΙΑΣ ΤΡΙΑΔΟΣ υπαγόμενο στην επο- 
πτεία του Υπουργείου Υγείας και Πρόνοιας», στο ορθό: 
«1. Συστήνουμε Νομικό Πρόσωπο με την επωνυμία "Κέ¬ 
ντρο Ανοικτής Προστασίας Ηλικιωμένων (ΚΑΠΗ) του Δή¬ 
μου ΑΓΙΑΣ ΤΡΙΑΔΟΣ" με έδρα τον οικισμό Μανιάκων». 

(Από την Περιφέρεια Δυτικής Μακεδονίας) 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.θί. 9 Γ - β-ΓΠ3ίΙ: \Λ/θβιη35ΐθΓ @ βί. 9 γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































